Diari Oficial de la Generalitat Valenciana


Sumari del DOGV 9986, del 18-11-2024 (2024/11367)

RESOLUCIÓ de 29 d’octubre de 2024, per la qual s’autoritza una ampliació de crèdit, en virtut del que es preveu en l’article 48 de la Llei 1/2015, d’hisenda pública, del sector públic instrumental i de subvencions, i en l’article 22.1.a de la Llei 8/2023 de pressupostos de la Generalitat per a l’exercici 2024, en el capítol 1 del programa 422M00, MRR. Educació i Formació Professional, per import de 90.000 euros (expedient 00.008/24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11162

CVE
:   QVJU-F-4248-92718

Data del document
:   29-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

El Servici de Coordinació de Nòmines de la Direcció General de Pressupostos gestiona mensualment el pagament de les assegurances socials del conjunt d’empleats públics de l’Administració del Consell, exclosos els d’institucions sanitàries.

Este mes d’octubre de 2024 s’ha de fer el pagament de les assegurances socials corresponents al mes d’agost de 2024. Després de la generació de les obligacions mitjançant l’aplicatiu SIGNO, s’ha detectat una falta de crèdit en la validació d’estes obligacions contra la plataforma de comptabilitat NEFIS.

En concret, en el capítol 1 del programa 422M00, MRR. Educació i Formació Professional, s’ha manifestat una falta de crèdit de 90.000 euros provocada pel canvi d’adscripció dels llocs imputats a eixa partida a una altra partida amb un vinculant diferent, ja que és una partida amb finançament afectat, per la qual cosa no resulta viable fer documents comptables AD complementaris ni qualsevol modificació de crèdit que permeta realitzar el pagament de les assegurances socials en termini.

D’acord amb això, per tractar-se de crèdits amb la condició d’ampliables previstos en l’article 22.1, apartat a, de la Llei 8/2023, de 27 de desembre, de pressupostos de la Generalitat per a l’exercici 2024, és procedent incrementar la dotació del capítol 1 del programa 422M00, MRR. Educació i Formació Professional, per import de 90.000 euros, amb la finalitat de procedir al pagament de les assegurances socials dels empleats públics de l’Administració del Consell exclosos els d’institucions sanitàries, en els termes previstos per la Tresoreria General de la Seguretat Social, i evitar així el pagament dels eventuals recàrrecs.

En conseqüència, i en virtut del que disposa l’article 22.2 de la Llei 8/2023, de pressupostos de la Generalitat per a l’exercici 2024, i el que preveu l’article 48 de la Llei 1/2015 d’hisenda pública, del sector públic instrumental i de subvencions, i considerant la competència per a resoldre de conformitat amb el que establix la Resolució de 12 de febrer de 2024 (DOGV 9792, de 20.02.2024) de delegació de determinades competències en òrgans d’esta conselleria,

RESOL

Autoritzar un augment de crèdit en l’aplicació pressupostària F33016352EW19878 422M00.16076 per import de 90.000 euros.

  

València, 29 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública